Беседа:Рачовци

message: Чувствайки се очевидец, който не живее точно в Трявна, а ма-а-лко по-наблизо до Рачовци, изказвам съмнения да е наричано от местните хора, които заварих там, където живея, „изгубеното село“. Името се произнася и като Рачевци, и като Рачовци, познато дублиране при наименованията на повечето колиби наоколо, придобили статут на села едва след обезлюдяването им. Медийната известнот заради влогъра, режисирал наскоро излъчен епизод с елементи на призрачни „регистрации“ лекичко измества фактите. Zelenkroki (беседа) 05:07, 3 декември 2022 (UTC)
replies: text: Zelenkroki, в статията коректно е казано „Според фотографа ...“ а доколко това е благонадежден източник е въпрос на който читателите трябва да си отговорят. Имаме шаблон  за съмнителни източници. Сале (беседа) 14:46, 3 декември 2022 (UTC)
replies: text: :Благодаря за оценката за коректност, @Сале.

text: :По-скоро сме свидетели на създаване на съвременна легенда. Ако местните жители наоколо сме останали 10-20 броя, а някой поведе 200 туристи на поход от ... до ... през „изгубеното село“, и това е осъществено: видях го с очите си преди месец, едва ли неблагонадеждно е най-точното заключение за наименованието. Социалните мрежи и „хитрите“ сценарии за представяне не са енциклопедично издържани, но променят реалността. А и гората наистина превзе селото. Не са без заслуги за това иманярите и вандалите, които го обикалят. През тези три десетилетия от моите наблюдения промяната е факт.

text: :Обективните причини обаче са в лъжата за 100%-товата електрификация по време на соц-а и в невъзможността да се продадат семейни имоти, когато наследниците са много. Втората причина е направила да са запустели и други населени места, облагородени с пътища и електричество на времето. Zelenkroki (беседа) 04:27, 4 декември 2022 (UTC)
replies: text: ::Zelenkroki, това че историята се изопачава и се разказва по начин който силно се различава от личните ни спомени е един тъжен факт, който обаче винаги е бил част от човешката история. От друга страна правилата в Уикипедия са такива, че можем единствено да се позоваваме на цитируеми източници. Между другото в случая мнението на фотограф едва ли може да се счита за меродавно та лично аз не бих имал нищо против да се премахне като неблагонадежден източник. Сале (беседа) 17:39, 4 декември 2022 (UTC)

text: ::Zelenkroki, чак сега забелязах кой е добавил въпросния източник и да си призная съм объркан. Аз не бих добавил източник в който се съмнявам. Сале (беседа) 19:24, 4 декември 2022 (UTC)
replies: text: :::И аз се обърквам от тъжните моменти наоколо, @Сале. Но с очите си видях как стотици хора вярват, че именно така го наричаме ние, малцината, които сме наблизо с години. Източникът е достатъчно благонадежден, документален филм на Nova TV от 2021 година е факт, а влогърът Слави събра за едно денонощие над 100 хиляди гледания и коментари. Реалността е такава. Снимките и кадрите във видеото не са манипулирани. Гората наистина превзема къщите. На третия ден от качването на видеото (заснето през август) – в разгара на футболните страсти (подходящо избран момент за сензации) - гледанията са над 250 хиляди, а коментарите над 3100. Драго ще е на управата на общината да потвърди наименованието, още повече, по някакъв начин те подкрепиха в социалните мрежи похода на 200 живи туристи през „изгубеното“ село. Нямам съмнения, че всичко ще стане така, както става. Този начин да се покаже, че нещо е леко различаващо се от думите, с които се описва – в беседата на статията, дано да подсеща колко драматично и уверено изчезваме, заедно с материалното наследство, оставено ни от предишните поколения. Zelenkroki (беседа) 02:13, 5 декември 2022 (UTC)
thread_title:  Изгубеното село